Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: Erre sok esetben hangsúlyosan törekedni is kell speciális intézmény nagy távolsága miatt, valamint tekintettel az 1998. évi XXVI. törvényre.
Paragraph Index: 727

4. Felkészülés a felnőtt létre – Állampolgári ismeretek Évfolyam: 7. Cél: Tudja alkalmazni a beszédfejlesztés tantárgy témakörein belül tanult ismereteket fokozódó önállósággal. Látókörét kibővíteni, hogy tágabb környezetét pontosabban megismerje. Feladat: A megszerzett ismeretek gyakorlatban történő alkalmazása az élet különböző színterein. Elvárt teljesítmény: Tudja legfontosabb személyi adatait, lakóhelye, iskolája címét. Bővüljenek ismeretei a legfontosabb szolgáltató és közintézményekről. Ismerje a gyalogos közlekedés főbb szabályait, segítséggel használja a tömegközlekedési járműveket. Ismerje a legfontosabb ünnepeket, és azok jelentőségét. Legyenek ismeretei arról, hogyan töltheti hasznosan szabadidejét. Legyen együttműködő a helyes önismeret kialakításában. Legyen egyre valósabb az önmagáról alkotott képe. Legyen képes elemi szinten egyszerű következtetéseket levonni tevékenysége során. Legyenek ismeretei a térkép használatával kapcsolatban. Értékelés: Folyamatos megfigyelés élethelyzetekben, tevékenységekben, szóbeli értékeléssel. Félévkor szóbeli tájékoztatás, év végén érdemjegy, szöveges értékeléssel. Évente P.A.C. felmérés.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes